ArtKvart

Otvorenje donacijske izložbe Udruge „Moje mjesto pod suncem”
2024-10-29 18:30 - 20:30 (Europe/Zagreb) | Janka Polića Kamova 19
Na izložbi će biti predstavljeni radovi 20 hrvatskih ilustratora i umjetnika, koji su svojim vizualnim jezikom dočarali živote djece koja odrastaju ispod ruba siromaštva. Preporučena donacija po ilustraciji iznosi 40 eura, a sav prihod ide izravno na račun udruge CeKaDe za program „Moje mjesto pod suncem“. Za najmlađe posjetitelje, Mile Kekin čitat će iz svoje pjesmoslikovnice „Mala”, uz video projekciju koja uvodi u svijet otpora stereotipima o izgledu i društveno prihvatljivom ponašanju.
Izložba se održava na adresi Janka Polića Kamova 19, Rijeka. Ulaz u prostor Udruge nalazi se s gornje strane ceste. Parkirna mjesta su vrlo ograničena, pa se preporučuje parkiranje na parkiralištu Tower Centra Rijeka, udaljenom 6 minuta hoda.

Kuća halubajskega zvončara poziva na radionice tradicijskih praksi
2024-10-29 18:00 - 19:30, 2024-10-28 18:00 - 19:30 | Kuća halubejskega zvončara, Viškovo
Radionica „Parićajmo kopice“’ na kojoj će kroz tri dana svi zainteresirani moći naučiti kako plesti „kopice“ – vunene čarape koje su sastavni dio monture Halubajskih zvončara. Radionica je besplatna, a održavat će se u suvenirnici Kuće halubajskega zvončara 28., 29. i 30. listopada u terminu od 18 do 19:30 sati. Radionica je namijenjena svima, a prijave su moguće ispunjavanjem prijavnog obrasca.
Nakon ča se parićaju kopice, vrijeme je i za pripremu zvončarske maske! Radionica „Stori svoju maškaru“ održat će se 5., 6. i 13. studenog u terminu od 18 do 20 sati u suvenirnici Kuće halubajskega zvončara. Kroz tri susreta polaznici će na ovoj pokaznoj radionici biti upućeni u cijeli proces izrade maske halubajskih zvončara – od početne faze izrade konstrukcije, pa sve do posljednjih estetskih detalja. Pozadinske procese izrade maske koji se odvijaju u majstorskim radionicama polaznici će moći pogledati na fotografijama i videozapisima koji će također biti prikazani tijekom radionice. Radionica je besplatna i namijenjena je svima, a prijave su moguće ispunjavanjem prijavnog obrasca.
Posljednja po redu je popularna Škola potresujke koja svaki puta okuplja veliki broj zainteresiranih plesača. Škola potresujke održavat će se petkom, od 18:30 do 20 sati u periodu od 8. studenog do 13. prosinca. Cijena kotizacije za Školu potresujke iznosi 5 eura, a naplaćivat će se prilikom prvog susreta. Škola potresujke je također namijenjena svima, a prijave su moguće ispunjavanjem prijavnog obrasca.

Rezidentica u gostima: književni susret sa književnicom Snježanom Radetić
2024-10-29 18:00 - 19:00 | Gradska knjižnica Rijeka, Viktora cara Emina, Rijeka, 51000
Prijave na događanje se primaju putem online obrasca ovdje.

2024-10-29 08:00 - 17:00
Muzej moderne i suvremene umjetnosti Rijeka ugostit će live izvedbu glazbene umjetnice Manje Ristić i multimedijalnog umjetnika Branimira Štivića te intro & outro set rezidenta programa di.merkla.
Clubbing program nastavlja se u Nemo klubu s gostovanjem glazbenice ChewChew iz Berlina.

Koncert Zvonimir Radišić Tria
2024-10-28 20:00 - 21:00 | HKD na Sušaku
Zvonimir Radišić Trio čine Henry Radanović na kontrabasu, Tonči Grabušić na bubnjevima te Zvonimir Radišić na gitari.
Ovaj koncert se može nazvati i susretom generacija riječke jazz scene. Trio njeguje tradicionalni jazz izričaj, a na repertoaru će se naći autorske kompozicije s debitantskog albuma New Horizons, objavljenog u kolovozu 2022., a kojeg potpisuje izdavačka kuća Croatia Records.

Retro Rijeka: Neda Andrić i njezin grad
2024-10-28 18:00 - 19:00 | Gradska knjižnica Rijeka, Viktora cara Emina, Rijeka, 51000
Knjiški razgovor s Nevenom Šantićem o legendarnoj riječkoj gradonačelnici.

Izložba „Žene: Il mondo al femminile – Ženski svijet“ autora Andora Brakusa u Palači Modello
2024-10-28 18:00 | Palača Modello
Izložba je posvećena svim ženama koje su obilježile život umjetnika. Odaje počast ženama koje su ga voljele i koje je on volio, kao i onima koje su poštovale njega i koje je on poštovao. Kroz fotografije, Brakus prepričava priče žena koje su mu s povjerenjem otkrile dijelove svojih života. Izložba slavi žene koje su ga pratile kroz prijateljstvo, podršku i rad, koje su podarile ljepotu svijetu oko sebe i oplemenile njegov život. Ona ističe važnost žena koje su mu pomogle da sazre kao osoba i koje su ga inspirirale svojim životnim pričama. Ujedno je to i odavanje počasti ženi koja mu je podarila život.

„Od oceana do zaljeva” u Interpretacijskom centru maritimne baštine DUBoak
2024-10-28 - 2025-01-31 | Interpretacijski centar maritimne baštine DUBoak
Otvorenje gostujuće izložbe Prirodoslovnog muzeja u Rijeci „Od oceana do zaljeva”, autorice Nadie Dunato Pejnović, održat će se u Interpretacijskom centru maritimne baštine DUBoak u ponedjeljak, 28. listopada, od 18 sati.
Izložba prati postepeni razvoj Jadranskog mora, od razdoblja kada je bilo dijelom Tethys oceana do današnjeg statusa kao dijela Mediteranskog mora, zaljeva Atlantskog oceana. U sklopu otvorenja predviđeno je stručno vođenje autorice.

6. Dani rane glazbe
2024-10-27 19:00 - 22:00 | Crkva Uznesenja Blažene Djevice Marije kod Kosog tornja
Prve večeri festivala, 6. listopada u 19 sati, nastupit će jedan od naših najoriginalnijih ansambala za ranu glazbu, Ansambl Responsorium s programom pod nazivom „Musica mundana, humana et instrumentalis – od inspiracije do manifestacije u glazbi 17. stoljeća“.
Na središnjem koncertu festivala, 27. listopada u 19 sati, nastupit će Trio Corrente.
Na završnom koncertu festivala, 3. studenog u 19 sati, uz festivalski ansambl Riječki barokni solisti – RiBaSol s programom „Večer Vivaldija“ nastupit će solisti Metod Sironić na traversu i gost večeri, poznati slovenski gitarist, lutnjist i teorbist Izidor Erazem Grafenauer.

Trio Corrente na Danima rane glazbe
2024-10-27 19:00 - 20:00 | Kosi toranj

My Buddy Moose u Palachu
2024-10-26 21:00 - 23:00 | Klub Palach, Rijeka
Koncertna promocija novog (petog po redu) albuma „Into the Grey“ je ujedno i proslava okruglih 20 godina benda.
Ulaznice su po pretprodajnoj cijeni od 10 eura dostupne u Dallas music shop Rijeka i putem sustava Entrio, a na dan koncerta cijena iznosi 13 eura.

Nagrađivane predstave slavnih redatelja gostuju u riječkom HNK-u: „Braća Karamazovi“ i „San Ivanjske noći“
2024-10-26 18:00 - 20:00 | HNK Ivan pl. Zajc, Verdijeva ul. bb, Rijeka, 51000

AKCIJA SADNJE NA VOJAKU
2024-10-26 10:00 - 14:00 | južni dio Prilaza Vladimira Gortana
Akcija je dio inicijative stvaranja Parka dobrosusjedskih odnosa u okviru Riječkog programa lokalnog partnerstva. Započinje u 10 sati, a očekuje se da će trajati do 14 sati.
Većina ukrasnih grmova sadit će se na površinama uz zapadni dio ulice, dok je hortikulturno uređenje centralnog dijela Parka, zajedno s klupama, planirano za studeni. Organizatori pozivaju sudionike da ponesu rukavice i vrtni alat, ako ga imaju, a za glazbu i okrjepu volontera pobrinut će se donator, tvrtka Novi turizam d.o.o.

Glowing Globe u Galeriji Kortil: vodstvo izložbom i STEM radionica za djecu
2024-10-26 10:00 - 13:00, 2024-10-24 18:30 - 19:30 | Galerija Kortil
U sklopu aktualne izložbe „Glowing Globe 2024: Artificial Intelligence Art“ ovaj se tjedan održavaju dva popratna događanja – u četvrtak 24. listopada s početkom u 18:30 sati održat će se vodstvo u društvu kustosica Ingeborg Fulepp i Ivane Lučić, a u subotu 26. listopada od 10 do 13 sati održat će se još jedan VMB lab u Galeriji Kortil i to STEM A(I)RT radionica za djecu.
Radionica je namijenjena djeci od 9 do 13 godina, a u subotu će imati priliku naučiti osnove kodiranja kroz igru s robotićima, stvarati geometrijske oblike i simbole pomoću mTiny robotića, graditi rotirajuće skulpture s Lego WeDo 2.0 setovima, kreirati avanture i priče uz Indi Sphero robotiće, koristeći boje kao kodni jezik. Kroz kreativne i zabavne aktivnosti polaznici će spojiti umjetnost i tehnologiju, a na kraju radionice djeca će predstaviti svoja vlastita umjetnička djela. Voditelji radionice su Mateo Brajek i Natali Bosić, a prijave su otvorene na sljedećoj poveznici.

Otvoreno regionalno prvenstvo - Festival plivanja za osobe s invaliditetom
2024-10-26 10:00 - 13:00 | Bazeni Kantrida
Natjecanje će se održati na Bazenskom kompleksu Kantrida (Podkoludrić 2, Rijeka), a planirani početak natjecanja je u 11 sati, s prethodnim zagrijavanjem u 10 sati.

Događaj okuplja plivače različitih kategorija i stupnjeva invaliditeta, pružajući im priliku da pokažu svoje sportske vještine i natječu se u duhu zajedništva i sportskog duha.

Bajkoteka: Trnoružica u kaštelu Trsat - Uspavani kaštel
2024-10-26 10:00 - 11:30, 2024-10-25 10:00 - 11:30 | Trsatska Gradina
U trsatskom kaštelu predstavit će se Trnoružica i ostali likovi iz ove uspavane bajke, a stare fotografije Trsata posjetit će ih na vrijeme njihova dugog sna. Kako je to cijeli kaštel spavao i tko je bila njegova Trnoružica otkrit će Bajkoteka.
Edukativne radionice za djecu predškolskog i osnovnoškolskog uzrasta održat će se još 25. i 26. listopada od 10 do 11:30.

52. SUSRET ZBOROVA „NAŠ KANAT JE LIP“
2024-10-25 18:30 - 21:30 | Kazalište Poreč
Na koncertu će nastupiti Mješoviti pjevački zbor „Joakim Rakovac“ iz Poreča, Ženski pjevački zbor „Lavanda“ iz Novigrada-Cittanove, Mješoviti pjevački zbor „Bonaca“ Društva umirovljenika Piran, Mješoviti pjevački zbor Matice umirovljenika grada Rijeke, Mješoviti pjevački zbor „Korona“ iz Umaga, Mješoviti pjevački zbor „Matko Brajša Rašan“ iz Pule te Hrvatsko glazbeno društvo „Zvijezda Danica“ iz Kraljevice.
Na Susretu će se predstaviti i XVII. Zbirka skladbi „Naš kanat je lip“.

More spaja – #EUBeachCleanup Rijeka 2024
2024-10-25 10:30 - 14:00 | Pajol, Sablićevo
U subotu, 19. listopada, u 9:30 sati, na riječkoj plaži Pajol, održat će se svečano otvorenje dvodnevne akcije čišćenja podmorja i plaža „More spaja – #EUBeachCleanup Rijeka 2024“, čime se Rijeka pridružuje globalnoj kampanji #EUBeachCleanup.
Akcija će se nastaviti i u petak, 25. listopada, u 10:30 na plaži Sablićevo, a otvorenju će prisustvovati gradonačelnik Rijeke Marko Filipović. Tijekom akcije će riječki osnovnoškolci i srednjoškolci čistiti plažni pojas od plaže Sablićevo do plaže Grčevo. Zaštitne rukavice i vreće za sakupljanje otpada za oba dana akcije osigurava KD Čistoća, a u koordinaciji akcije sudjeluju i volonteri Hrvatskog kulturnog doma na Sušaku.
Kontakt za dodatne informacije:
Nenad Antolović, 099 536 1944; nenad.antolovic@porin.hr

Galerija Decumanus: Otvorenje izložbe slika Kvarnerski motivi creskog autora Josipa Popea
2024-10-25 - 2024-11-07 | Galerija Decumanus, Krk
Otvorenje izložbe slika „Kvarnerski motivi“ creskog slikara Josipa Popea održat će se u petak, 25. listopada, u krčkoj Galeriji Decumanus, s početkom u 18 sati.

„Grandpa Guru“ u Art-kinu
2024-10-24 20:00 - 22:00 | Art-kino

„Gospođa ministarka” u HNK Ivana pl. Zajca
2024-10-24 19:30 - 20:30 | HNK Ivan pl. Zajc, Verdijeva ul. bb, Rijeka, 51000

Otvorenje skupne izložba fotografija u Galeriji Zuccato
2024-10-24 - 2024-12-12 | Galerija Zuccato
U četvrtak, 24. listopaa u 19 sati, u Galeriji Zuccato održat će se otvorenje skupne izložbe fotografija pod nazivom „Odnosi 6“, čiji je kustos Denis Volk. Izlažu: Matija Brumen, Karmen Corak, Andrej (Andrea) Furlan, Nika Furlani, Gaja Golja, Jaka Jeraša, Jakob Jugovic, Aleksij Kobal, Nataša Košmerl Lož, Arven Šakti Kralj, Maša Lancner, Boštjan Pucelj, Branimir Ritonja, Jadran Rusjan, Jernej Skrt, Klemen Skubic, Nina Sotelšek, Tanja Verlak, Andrej Vodopivec i Istog Duško Žorž.
Radno vrijeme galerije: 10 – 12 i 18 – 20 sati, nedjeljom i praznikom zatvoreno

LIKOVNE RADIONICE U GALERIJI KLOVIĆ
2024-10-24 - 2024-10-26 | Galerija Juraj Klović
U listopadu – studenome 2024. Galerija Juraj Klović provodi edukativne likovne radionice za djecu, u organizaciji Hrvatskog društva likovnih umjetnika Rijeka. Održat će se nekoliko radionica, a svaka će trajati od četvrtka do subote.

Voditeljica prvog programa bit će Luisa Ritoša, prof. likovne kulture, a radionica će trajati od četvrtka, 24. listopada, do subote, 26. listopada (četvrtak i petak od 18 do 19:30, a subotom od 10:30 do 12 sati).

Programi su besplatni i namijenjeni djeci osnovnoškolskog uzrasta. Sav potreban materijal i sredstva za održavanje radionice su osigurani. Radionica je predviđena za 15 polaznika.

Sudjelovanje je potrebno prijaviti na telefon 051-332-494 ili na e-mail hdlur@ri.t-com.hr.

GAMAD / GOLAZEN / VERMIN
2024-10-23 19:30 - 21:30 | HNK Ivan pl. Zajc, Verdijeva ul. bb, Rijeka, 51000

Predavanje POP Science: Znanje ili slijepo vjerovanje u znanost?
2024-10-23 18:00 - 19:00 | Gradska knjižnica Rijeka, Viktora cara Emina, Rijeka, 51000
U suvremenom svijetu više nego ikad propituju se autoriteti, uključujući i one koji su se nekad smatrali neupitnima, kao na primjer znanstveni autoriteti – pridružite se ovome zanimljivom predavanju i otkrijte zašto je to tako i kakve posljedice može imati! U svijetu koji se brzo mijenja, autoriteti, uključujući i znanstvene, sve više se propituju. Gradska knjižnica poziva sve na predavanje koje istražuje srž ovog problema: nije riječ o iracionalnosti ili nedovoljnom obrazovanju pojedinaca, već o važnosti povjerenja u informacije i izvore znanja.
Predavač je Aleksandar Šušnjar, doktorand na Filozofskom fakultetu Sveučilišta u Rijeci, donedavno zaposlenik sveučilišnog Centra za osiguravanje i unaprjeđenje kvalitete obrazovanja, a trenutno direktor Europskog registra osiguravanja kvalitete u visokom obrazovanju.
Prijave se odvijaju putem obrasca ovdje.

Klasični balet ponovno u „Zajcu“: Riječka premijera baletnog bisera „Laurencia“
2024-10-22 19:30 - 21:00 | HNK Ivan pl. Zajc, Verdijeva ul. bb, Rijeka, 51000

OTVORENJE PROGRAMA: TJEDAN ČEŠKOG FILMA 2024
2024-10-22 19:00 - 21:00 | Art-kino
Listopad u Art-kinu donosi i novi Tjedan češkog filma kojeg će u utorak, 22. listopada u 19 sati, otvoriti povijesna drama „Braća” temeljena na kontroverznoj istinitoj priči o braći Mašín iz 1950-ih, dok nastavak ciklusa donosi kriminalistički znanstveno-fantastični triler „Točka oporavka” te crnu komediju „Došla je u noći”.
